
PROCEDŪRAS ZIŅOJUMS
Rakstiskai apspriedei ar piegādātājiem
Atklātam konkursam
“Lāču monitorings 2026.-2028. gadam” 
(Identifikācijas Nr. DAP 2026/17-AP)

Siguldā									2026.gada 1.jūlijā

1. Pasūtītāja nosaukums: 
Dabas aizsardzības pārvalde (turpmāk – Pasūtītājs)
Adrese: Baznīcas iela 7, Sigulda, LV-2150
Reģistrācijas Nr.: LV 90009099027
Tālruņa Nr.: + 371 67509545
2. Iepirkumu komisija:
Sanāksmē piedalās Iepirkumu komisija sekojošā sastāvā: 
Komisijas priekšsēdētāja:	Ieva Veikšina 
Komisijas priekšsēdētāja vietniece:	Ieva Lazdiņa	
Komisijas loceklis:	Elza Akmentiņa 
Komisijas locekle:	Dace Šēnberga 

Sēdi protokolē:		Elza Akmentiņa

Komisijas darbības pamats: Dabas aizsardzības pārvaldes 2026.gada 29.jūnija rīkojums Nr. 1.1/88/2026  “Par iepirkumu komisijas izveidi”.

3. Datums, kad paziņojums par apspriedi ar piegādātājiem publicēts:
· Iepirkumu uzraudzības biroja tīmekļa vietnē: 05.06.2026.
· Valsts reģionālās attīstības aģentūras EIS e-konkursu apakšsistēmā: 05.06.2026
4. Plānotās iepirkuma procedūras veids: atklāts konkurss

5. Piegādātāju priekšlikumu iesniegšanas termiņš: līdz 2026.gada 22.jūnija plkst. 17.00, rakstiskā formātā iesūtot uz kontaktpersonas e-pastu ieva.lazdina@daba.gov un/vai elza.akmentina@daba.gov.lv 
6. Apspriedes laikā saņemtie komentāri: Latvijas Valsts mežzinātnes institūts “Silava”

	Pretendenta rīcībā ir vismaz 2(divi) speciālisti, kuri tiks iesaistīti līguma izpildē un:
a) kuriem katram iepriekšējo trīs gadu periodā (2023., 2024. un 2025. gadā, kā  2026. gadā laika periodā līdz piedāvājuma iesniegšanas dienai) ir vairāk kā viena gada pieredze:
          - vismaz 2 (divu) Vides monitoringa programmā iekļautā Bioloģiskās daudzveidības monitoringa realizācijā zīdītāju (izņemot sikspārņus) vai lielo plēsēju sugu grupā;
       -vai ilglaicīga (vismaz trīs gadus ilgu projektu) pieredze dabas vērtību uzskaišu veikšanā un analīzē, kas saistīti ar pētniecību vai zinātni zīdītāju (izņemot sikspārņus) vai lielo plēsēju sugu grupā Eiropas boreālajā reģionā vai Baltijas jūras reģionā.
 b) visiem speciālistiem ir augstākā izglītība (vismaz bakalaura grāds) dabas zinātnēs.
c) vismaz 1 (vienam) speciālistam ir pieredze zīdītāju (izņemot sikspārņus) vai lielo plēsēju sugu grupas uzskaišu/monitoringa datu apstrādē un analīzē.
d) vismaz 1 (viens) speciālists ir sugu un biotopu aizsardzības jomas sertificēts eksperts zīdītāju (izņemot sikspārņus) sugu grupai atbilstoši 16.03.2010. Ministru kabineta noteikumiem Nr. 267 “Sugu un biotopu aizsardzības jomas ekspertu sertificēšanas un darbības uzraudzības kārtība”
e) vismaz vienam speciālistam ir pieredze ģeotelpisko datu (GIS) izmantošanā zīdītāju vai lielo plēsēju monitoringa datu analīzē, tai skaitā sugu izplatības, migrācijas vai teritoriju izmantošanas analīzē.
f) vismaz vienam speciālistam ir pieredze neinvazīvo monitoringa metožu praktiskā pielietošanā, tai skaitā:
1. ģenētiskā materiāla ievākšanā, 
1. kameru slazdu izmantošanā, 
1. pēdu vai citu klātbūtnes pazīmju uzskaitē.



	Pretendents iesniedz speciālistu sarakstu (8. pielikums), kurā norādīts pretendenta vārds, uzvārds, kā arī tā kvalifikācija un pieredze, atbilstoši ____ punkta prasībām. Klāt pievieno speciālista rakstisku apliecinājumu brīvā formā ar piekrišanu piedalīties līguma izpildē. 
Pretendents piedāvājumam pievieno speciālistu izglītību un/vai kvalifikāciju (atbilstoši prasītajam) apliecinoša dokumenta kopiju, kur Pasūtītājs var pārliecināties par attiecīgā speciālista atbilstību definētajām prasībām.

______. punkta d) apakšpunktā minētajiem ekspertam zīdītāju (izņemot sikspārņus) sugu grupā jābūt, vai nu sugu un biotopu aizsardzības jomā sertificētam ekspertam atbilstoši 16.03.2010. Ministru kabineta noteikumiem Nr. 267 “Sugu un biotopu aizsardzības jomas ekspertu sertificēšanas un darbības uzraudzības kārtība” vai arī ārvalstu speciālistam, kurš tiesīgs veikt līdzvērtīgu darbību savā mītnes valstī un atbilst šādām prasībām:
- ir iegūts vismaz bakalaura grāds vai otrā līmeņa profesionālā augstākā izglītība kādā no dabas zinātnes jomām;
- atbilst vismaz vienam no šādiem kritērijiem:
· pēdējo triju gadu laikā ir piedalījies ar bioloģiskās daudzveidības izvērtēšanu saistītā inventarizācijā vai monitoringā zīdītāju (izņemot sikspārņus) vai lielo plēsēju sugu grupā;
· pēdējo triju gadu laikā ir veicis pierādāmu zinātnisku darbu bioloģijas, ģeoloģijas, ģeogrāfijas, mežzinātnes vai vides zinātnes jomā zīdītāju (izņemot sikspārņus) vai lielo plēsēju sugu grupā;
· nav administratīvi sodīts par profesionālās darbības pārkāpumiem;
· pēdējo triju gadu laikā nav veicis darbības, kuru dēļ radies būtisks kaitējums īpaši aizsargājamai sugai vai biotopam. 
Ārvalstu speciālistam, kurš atbilst augstāk minētajām prasībām, ir nepieciešams sertifikāts sugu un biotopu aizsardzības jomā, ja attiecīgās valsts normatīvie akti to paredz.
Ja Pretendenta piedāvātie speciālisti vai ārvalstu speciālisti nevar brīvi komunicēt latviešu  valodā, Pretendentam saziņai ar Pasūtītāju un ieinteresētajām personām ir jānodrošina tulka pakalpojumi.
	Priekšlikums – izmantot terminoloģiju ‘slēpņa kamera’, piemēram ‘kameru slazdu izmantošanā’ vietā izmantot ‘slēpņa kameru izmantošanā’



	Tehniskās specifikācijas prasība*
	Ieinteresētā piegādātāja priekšlikums, 
komentārs

	1.4. Teritorijās papildus brūnā lāča sastopamības izvērtējumam izvērtē antropogēnos ietekmes faktorus, tai skaitā medību infrastruktūras (piemēram, barotavu) iespējamo ietekmi uz lāču klātbūtni. 

	Komentārs: 
vērtējums par antropogēno ietekmi, tai skaitā medību infrastruktūras (piemēram, barotavu) iespējamo ietekmi ir atsevišķs ekoloģisks pētījums un jāveic neatkarīgi no monitoringa programmas.  
Iespējams, šo uzdevumu attiecībā uz dzīvnieku piebarošanas vietām, varētu veikt monitoringa norises periodā, ja būtu sakārtoti normatīvie akti attiecībā uz piebarošanas vietu izveidi, nepieciešamību un reģistrēšanu. Pretējā gadījumā tehniskās specifikācijas uzdevumu nav iespējams veikt.
Priekšlikums:
Neiekļaut tehniskās specifikācijas punktā doto prasību.

	2.2. veic vismaz vienas slēpņu kameras izvietošanu un uzturēšanu Teiču rezervātā
	Komentārs:
minimālā kritērija – viena slēpņa kamera – izpilde rezervāta teritorijā nav lietderīga. Minimālais kritērijs jānosaka atbilstoši teritorijas lielumam ņemot vērā, ka teritorija ir svarīga un pastāvīga lāču uzturēšanās vieta. Svarīgi ir arī teritorijā uzturēt jau no paša sākuma uzlikto minimālo slēpņa kameru skaitu, izvairoties no informācijas iztrūkuma kādā no monitoringa periodiem, tādejādi uzturot datu rindas ilglaicību.
Matu lamatu izvietošana teritorijā papildinātu DNS saturošo paraugu ievākšanas iespējas. Priekšlikums:
2.2. veic vismaz sešu slēpņa kameru un vismaz vienas matu lamatas izvietošanu un uzturēšanu Teiču rezervātā.

	2.6.2. Lāču indivīdu genotipēšana un dzimuma noteikšana veicama, izmantojot vismaz 12 marķierus
	Priekšlikums:
2.6.2. Lāča indivīda noteikšanai ievāktajam DNS saturošajam paraugam nosaka indivīda dzimumu un genotipē ar vismaz 12 mikrosatelītu marķieriem.

Priekšlikums saistīts ar pārpratuma minimizēšanu, ka dzimuma noteikšanai jāizmanto 12 marķieri, kā arī precizējot marķieru specifikāciju.

	2.6.4. Analizēt uzkrātos datus lāču DNS datubāzē kopīgi ar jauniegūtiem ģenētiskiem datiem, ģenētiski identificējot Latvijas teritorijā esošos lāču indivīdus. Noteikt jau iepriekš ģenētiski identificētus lāču indivīdus, kas dod  iespēju izvērtēt lāču indivīda uzturēšanos un pārvietošanos. Atlasīt unikālos lāču indivīdus no DNS datubāzes, un veikt Latvijas lāču populācijas ģenētisko analīzi, nosakot ģenētisko daudzveidības, kā arī radniecības analīzes.  
	Priekšlikums: 
Analizēt uzkrātos datus lāču DNS datubāzē kopīgi ar jauniegūtiem ģenētiskiem datiem, ģenētiski identificējot Latvijas teritorijā esošos lāču indivīdus. Noteikt jau iepriekš ģenētiski identificētus lāču indivīdus, kas dod  iespēju izvērtēt lāču indivīda uzturēšanos un pārvietošanos. Atlasīt unikālos lāču indivīdus no DNS datubāzes un veikt Latvijas lāču populācijas ģenētisko analīzi, nosakot ģenētisko daudzveidības un populācijas struktūras parametrus. 

Priekšlikums saistīts ar uzdevumā minētās radniecības analīžu iekļaušanu populācijas struktūras parametros.

	4. Katru gadu organizēt vismaz 2 (divas) apmācības
	Komentārs:
lūgums skaidrot
2. divu semināru nepieciešamību gadā; vēlams pasūtītāja skatījums semināra norises laika plānojumam;
2. vai kopējais semināru norises ilgums gadā ir 4 stundas vai arī katra semināra norises ilgums ir 4 stundas.
Līdzšinējā lāču monitoringa izpildītāju pieredze ir viena semināra organizēšanas lietderība, jo tiek sniegta informācija par monitoringa norisi konkrētā gadā, kā arī ir saistīta ar ģenētisko analīžu rezultātiem un to salīdzinājumu, kā arī lāču skaita novērtējumu viena gada periodā.

	6. Atskaišu sagatavošana par katru gadu, apkopojot ievāktos datus un interpretējot tos salīdzinājumā ar iepriekšējo gadu pētījumu datiem, sniedz ieteikumus turpmākai lāču vai to dzīvotņu aizsardzībai un apsaimniekošanas pasākumiem gan Natura 2000 teritorijās, gan ārpus tām. 

	Komentārs: 
atbalstāma katra monitoringa gada atskaišu sagatavošana, tomēr “ieteikumus turpmākai lāču vai to dzīvotņu aizsardzībai un apsaimniekošanas pasākumiem gan Natura 2000 teritorijās, gan ārpus tām” sagatavot monitoringa pārskata pēdējā (trešajā) gadā.
Priekšlikums:
Atskaišu sagatavošana par katru monitoringa gadu, apkopojot ievāktos datus un interpretējot tos salīdzinājumā ar iepriekšējo gadu pētījumu datiem. Ieteikumu par turpmāko lāču vai to dzīvotņu aizsardzību un apsaimniekošanas pasākumiem gan Natura 2000 teritorijās, gan ārpus tām sagatavošana monitoringa pārskata pēdējā (trešajā) gadā. 

	7.5. Izpildītājs nodrošina monitoringa datu kvalitātes kontroli visos monitoringa posmos – datu ievākšanā, apstrādē, analīzē un uzglabāšanā. 

	Komentārs:
lūdzu skaidrojumu kā izpaustos datu kvalitātes kontrole datu uzglabāšanā – ja dati tiek nodoti pasūtītājam un uzglabāti pasūtītāja uzraudzītā, uzturētā sistēmā.

	Nododamais produkts, 1. punkts, 3)
lāča DNS datu bāze - Microsoft Access vai Microsoft Excel formātā.

	Priekšlikums:
3) lāču genotipu datu bāze – Microsoft Access vai Microsoft Excel formātā.

Priekšlikums saistīts ar terminoloģijas izmantošanu.

	Nododamais produkts, 5. punkts 
Pārvalde papildus šo noteikumu 16. punktā minētajam nosacījumam nosaka un savā tīmekļa vietnē publisko iesniedzamo datu datnes struktūru un formātu (fails „Datnes” internetvietnē http://daba.gov.lv/public/lat/dati1/geodatubaze/).
	Komentārs: 
internetvietnes norāde nav aktīva.




7. Pasūtītāja galvenie secinājumi un vērtējums par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā: 
Apspriedes laikā ir saņemti komentāri no 1 piegādātāja.  
Saņemto komentāru galvenais saturs ir uzmanības vēršana uz tehniska rakstura niansēm, kuras jāņem vērā izsludinot iepirkumu. Iesniegtie komentāri tiks ņemti vērā pie iepirkuma izsludināšanas.

Komisijas priekšsēdētāja: 						(paraksts*) Ieva Veikšina
Komisijas priekšsēdētāja vietniece:						(paraksts*) Ieva Lazdiņa
Komisijas locekle:						(paraksts*) Dace Šēnberga
Komisijas locekle:						(paraksts*) Elza Akmentiņa



*ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
